**Justiits- ja digiminister Liisa-Ly Pakosta**

**Riigikogu liikme kirjalik küsimus** 11.11.2024

Austatud justiits- ja digiminister Liisa-Ly Pakosta!

Pöördun teie poole seoses OÜ HUGO-le makstud toetusega.

Seoses sellega, et OÜ HUGO on makstud 2023. aastal 682 804,50 eurot projektipõhiseks toetuseks, on tekkinud järgmised küsimused:

1. Miks eelistati seda konkreetset ettevõtet teiste võimalike õigusteenuste pakkujate ees? Kas otsus põhines avalikul konkursil ja kui jah, siis millised olid valikukriteeriumid?

2. Arvestades, et OÜ HUGO on juba mitmendat aastat pakkunud riigi toetusel esmast õigusnõu, kuidas mõõdetakse nende teenuste kvaliteeti ja mõju? Kas on läbi viidud sõltumatuid analüüse või kliendirahulolu uuringuid?

3. Millised on mehhanismid, et kontrollida, et eraldatud vahendid on kasutatud sihipäraselt ning et teenuseid saavad just need, kellele need on mõeldud - madalama sissetulekuga inimesed?

4. Kui palju inimesi on saanud tasuta õigusabi ja milline on nende rahulolu? Kas plaanitakse neid tulemusi avalikult esitada?

Lugupidamisega,

(allkirjastatud digitaalselt)

**Evelin Poolamets**
*Riigikogu liige*